เรื่องร้องเรียน: ใต้สถานีบีทีเอส แบริ่ง  E14  EXIT 1 บริเวณทางลงบันได ฝั่งปากซอยลาซาล  รถพ่วงจักรยานยนต์ขายมะพร้าว   จอดกีดขวางทางเดินเท้า  และปล่อยน้ำลงพื้นทั้งสกปรกเลอะเทอะและทำให้ลื่น ยิ่งบางครั้งผู้สูงอายุเดินผ่านไม่สะดวกมากครับ มาทุกวันเวลาประมาณ 16.30 น. เป็นต้นไปจนมืดครับ  1.ซึ่งผู้แจ้งได้แจ้งเมื่อเดือนเมษายน 66 ทางเทศกิจ บางนาได้เข้าไปแก้ไขไม่ให้มาขายแล้ว  2.วันที่ 28 สค. 66 ก็กลับมาขายอีก ผู้แจ้งได้แจ้งไป  ทางเทศกิจ บางนาได้เข้าไปแก้ไขตักเตือนไม่ให้มาขาย  3. วันที่ 1 กย. 66 เวลา 17.30 ก็ยังฝ่าฝืนมาขายอีก ผู้แจ้งก็แจ้งไปเวลา 22.00 น. วันที่ 2 กย. ช่วงเที่ยงบ่าย ทางเทศกิจ บางนาได้แจ้งว่า ได้เข้าไปแก้ไขตักเตือนไม่ให้มาขายอีก  4. วันที่ 4 กย. 66 เวลา 19.00 น. ผู้แจ้งได้ผ่านไป ก็ยังพบว่ายังฝ่าฝืนมาขายอีกครับ
การดำเนินการของเจ้าหน้าที่: สำนักงานเขตบางนาได้มอบหมายฝ่ายเทศกิจจัดเจ้าหน้าที่ตรวจสอบกรณีผู้ค้าขายมะพร้าวบริเวณ BTS แบริ่ง ขณะตรวจสอบพบว่ามีการขายสินค้าจริงเจ้าหน้าที่จึงได้ประชาสัมพันธ์มิให้ทำการขายสินค้าในที่สาธารณะและดำเนินการเปรียบเทียบปรับผู้ค้ารายดังกล่าว เพื่อป้องปรามมิให้ทำการฝ่าฝืนในบริเวณดังกล่าว ทั้งนี้เจ้าหน้าที่เทศกิจจะ ตรวจตรา กวดขันอย่างต่อเนื่องต่อไป ขอขอบคุณผู้แจ้งที่นำเสนอข้อมูลมาทางสำนักงานเขตบางนา
ความเห็นของผู้แจ้ง: ขอบคุณที่จนท. เทศกิจ บางนาเข้ามาแก้ไขดูแล  จนท. อลุ้มอล่วย ปชส. ตักเตือนพ่อค้าคนนี้ตลอด และพ่อค้าคนนี้ก็ละเลยฝ่าฝืนมา 3 ครั้งติดต่อกันในเวลา 1 อาทิตย์ ถ้าผู้แจ้งยังพบมาอีกและแจ้งครั้งต่อไป  อยากให้ จนท. ลงโทษปรับพ่อค้าจริง เพื่อจะได้หลาบจำ
พื้นที่: แขวงบางนาเหนือ เขตบางนา กรุงเทพมหานคร